ยอดถูกหลอกโอนเงินผ่านเอทีเอ็มเดือนส.ค.พุ่งกว่า1,600ราย
ธปท.เผยเดือนส.ค.มีประชาชนโทรมาร้องเรียนถูกแก๊งโทรหลอกโอนเงินผ่านเอทีเอ็ม 1,672ราย พบ31รายสูญเงินรวมกว่า 4 ล้านบาท
8 ส.ค. 2553

ธปท.เผยเดือนส.ค.มีประชาชนโทรมาร้องเรียนถูกแก๊งโทรหลอกโอนเงินผ่านเอทีเอ็ม 1,672ราย พบ31รายสูญเงินรวมกว่า 4 ล้านบาท
นายกำธร ประเสริฐสม หัวหน้าศูนย์ประสานงานแก้ไขปัญหาการปล่อยสินเชื่อ ธนาคารแห่งประเทศไทย (ธปท.) กล่าวว่า จากข้อมูลในเดือนส.ค. พบว่ามีประชาชนโทรศัพท์มาร้องเรียนที่ศูนย์ประสานงานฯว่าถูกกลุ่มมิจฉาชีพโทรศัพท์หลอกลวงให้โอนเงินผ่านตู้เอทีเอ็มจำนวน 1,672 ราย โดยในจำนวนนี้มี 31 รายที่ถูกหลอกโอนเงินเป็นมูลค่ารวมกันกว่า 4 ล้านบาท
ทั้งนี้ ธปท. เชื่อว่า ยังมีประชาชนจำนวนมากที่ถูกกลุ่มมิจฉาชีพหลอกให้โอนเงิน แต่ไม่ได้เข้ามาร้องเรียนกับเจ้าหน้าที่ จึงขอเตือนประชาชนให้ติดตามข่าวสารอย่างต่อเนื่องและอย่าหลงเชื่อการโทรศัพท์เข้าไปหลอกลวงให้โอนเงิน โดยมักอ้างว่า เป็นหนี้กับสถาบันการเงินต่างๆ ซึ่งธปท.จะนำข้อมูลที่ได้รับร้องเรียนทั้งหมดส่งต่อไปยังสำนักงานตำรวจแห่งชาติ เพื่อดำเนินการสอบสวนดำเนินคดีกลุ่มมิจฉาชีพต่อไป